L'OBRA "Maternitat" de nou a l'hospital de Reus
2019-03-10 08:00 - 2021-03-10 17:00 (Europe/Helsinki)
Josep Piqué va fer donació d’aquesta obra a l’Hospital de Reus l’any 1993, en agraïment pel tracte rebut arran d’una estada al centre.
Estava ubicada en origen a l’Hospital de Sant Joan del centre de Reus. Amb el trasllat a le noves instal·lacions hospitalàries, la peça va romandre en l’oblit. La Presidenta de la Fundació, Assumpta Piqué va demanar a la direcció de l’Hospital de Reus l’obra del seu pare per a ser restaurada. Un cop restaurada va sol·licitar que fos novament ubicada en un espai públic de l’Hospital.
El resultat ha estat recuperar l’escultura de Josep Piqué per a l’espai públic. La ubicació que es va decidir fou l’espai central d’accés a plantes entre Ginecologia i Pediatria de l’Hospital de Sant Joan. Pilar Carbassa , Patrona de la Fundació, va consensuar presencialment la idoneïtat de la ubicació.

Montbriart - Ruta per l'univers creatiu de Josep Piqué Iserte
2019-09-07 - 2021-09-07 | Pl. de la Vila, Montbrió del Camp, Espanya
Montbriart. Mostra d’Arts Pàstiques acompleix 8 anys. En aquesta edició 2019 Josep Piqué serà el centre d’una part de les activitats que organitza la Regidoria de Patrimoni i la Fundació d’Art Josep Piqué Iserte. La Ruta per l’univers de Josep Piqué recorrerà els espais més piquerians de la vila on s’inclou la visita a l’estudi taller de l’artista. Per altra banda, l’artista Enric Llevat i Meritxell Blay estan al capdavant del taller Piquexperience.

Jornada de la Coordinadora Catalana de Fundacions
2019-11-04 - 2021-11-04
El dia 30 d’octubre la Fundació Piqué Art va ser convidada a la Jornada organitzada per la Coordinadora Catalana de Fundacions que va aplegar fundacions de Tarragona i Terres de l’Ebre amb l’objectiu de copsar la realitat del territori, afavorir la creació de vincles entre fundacions i fer difusió del món fundacional.
Hi van assistir la Presidenta Assumpta Piqué, la Vicepresidenta Maria Franquès i la Coordinadora Carme Puyol. El conjunt de les intervencions van suggerir-nos idees i conceptes a desenvolupar per part de la nostra Fundació.

La gran escultura "La Sardana", en procès de recuperació
2020-02-02 08:00 - 2025-02-02 17:00
Dins el pla de reparació i restauració dels elements escultòrics en espais públics que ha iniciat l’Ajuntament de Tarragona, La Sardana, ubicada al Barri tarragoní de Sant Pere i Sant Pau és una de les primeres que ja ha començat a ser tractada. L’empresa Lesena, sota la direcció de Pau Arroyo, porta a terme el treball de recuperació i restitució d’algunes de les peces de la gran escultura. La Fundació ha estat convidada a veure la progressió de les tasques de restauració.
Es tracta d’una llarga reivindicació de les Associacions de Veïns del Barri que en pocs mesos recuperarà l’obra escultòrica dissenyada per Josep Piqué i executada pel ferrer montbrionenc Francesc Sánchez, col·locada l’any 1973 quan la ciutat fou Ciutat Pubilla de la Sardana. La Cooperativa d’Habitatges de Sant Pere i Sant Pau va ser la promotora de l’obra.
Avui doncs aquesta magna escultura té un doble significat. Si per una banda recorda la capitalitat de la Sardana; per altra, és vista com un símbol de la voluntat col·lectiva que va treballar aplegada per assolir la construcció dels habitatges que van ser l’origen del Barri.
[Link: Entrevista Tarragona Ràdio 16/06/2020]

Inauguració de l'exposició Piqué | Plural a la galeria Antoni Pinyol de Reus
2020-03-07 - 2025-03-08
Amb aquesta exposició volem mostrar la pluralitat creativa de Josep Piqué a través dels diversos llenguatges i materials en què es va expressar –pintura, dibuix, collages, escultures en ferro i en bronze-. Un artista que va eclosionar en maduresa de forma entusiasta, prolífica i personal. Al llarg de la seva trajectòria va generar un estil propi sorgit de la innata creativitat, del seu esperit vitalista i del bagatge adquirit pel coneixement i admiració de les avantguardes europees.

Es reobre l'exposició Piqué | Plural a la galeria Antoni Pinyol
2020-05-05 08:00 - 2025-05-05 17:00
La Galeria Antoni Pinyol reobre les seves portes dins la primera fase de desescalada del confinament a causa del COVID19, i ho fa amb renovades energies i de forma totalment segura per a continuar donant vida a la seva sala amb obres d’art, artistes, visitants…
L’Exposició PIQUÉ | Plural es podrà visitar a partir del dia 12 de maig en horari de tarda, 17-20 h., de dimarts a divendres i dissabte entre 11 i 13 h. L’Exposició es mantindrà fins el dia 5 de juny.
Les dimensions de la sala permeten que els visitants puguin mantenir la distància recomanada de 2 metres. La mascareta serà obligada per a l’entrada a la sala, … de fet solament necessitem els ulls i la sensibilitat per gaudir de l’art de forma intensa.
Retornarem, poc a poc, a fer nostres els carrers, les places, les botiges i també… les galeries d’art. La vostra visita contribuirà a recuperar un sector especialment sensible a les circumstàncies que estem vivint.
[Premsa: Diari MES REUS «L’art recupera la seva primavera»]

Tardor Piqueriana
2020-10-10 - 2021-10-10
Aquesta tardor us proposem conèixer l’obra de Josep Piqué a través d’una Ruta Guiada pels espais creatius de l’artista a Montbrió del Camp.
Dissabtes 10, 17, 24, 31 Octubre
7, 14, 21, 28 Novembre
Inici: Plaça de la Vila-Montbrió del Camp
Hora: 17 hores
Inscripcions prèvies per email indicant nom i telèfon i dia de Visita: fundaciojoseppique@gmail.com
Preu: 5 €. Mínim 5 persones. Màxim 12 persones / Mesures COVID19
